ताहिर ने 29 रन पर दो विकेट ,डिंडा ने 26 रन पर एक विकेट और चाहर ने 32 रन पर एक विकेट लिया। इससे पहले पुणे ने आईपीएल 10 के सबसे मंहगे खिलाड़ी बेन स्टोक्स (50) के अर्धशतक से छह विकेट पर 163 रन का चुनौतीपूर्ण स्कोर बनाया लेकिन यह पंजाब को रोकने के लिये काफी नहीं था। 14.50 करोड़ रुपये की कीमत पाने वाले स्टोक्स ने 32 गेंदों पर दो चौकों और तीन छक्कों की मदद से 50 रन बनाये। स्टोक्स ने पुणे को चार विकेट पर 71 रन की नाजुक स्थिति से उबारा और मनोज तिवारी (नाबाद (40) के साथ पांचवें विकेट के लिये 61 रन की महत्वपूर्ण साझेदारी की। तिवारी ने 23 गेंदों पर नाबाद 40 रन में तीन चौके और दो छक्के लगाये।